SANPAULU BRAZĪLIJA
ITALO FERREIRA 10. RANGĀ
Kļūstot par pasaules čempionu,
biju piepildījis savu lielāko sapni.
Tas notikums mainīja manu dzīvi.
PIPE MASTERS FINĀLS, 2019. G.
2019. gadā Paipā Italo izcīnīja lielu uzvaru pasaules čempionātā.
Tas bija ievērojams brīdis.
Divi pabeigti manevri pēc kārtas ar pilnu apgriezienu pirms finiša.
Uzradies no nekurienes un uzveicis
daudzkārtēju pasaules čempionu.
Tas bija mans sapnis. Es uz to tiecos visu savu mūžu.
Vienkārši iegūt balvu.
2019. gada PSL pasaules čempions Italo Ferreira.
Sumināsim viņu!
Kāroto esmu jau sasniedzis,
bet tagad ir citādi.
Otrs pasaules čempiona tituls ir godkārīgs mērķis.
- Braucam taču! - Nāc!
- Kas, pie velna? - Viss labi? Gatavs?
- Italo! Vai drīkstu tev ko palūgt? - Protams.
Vecīt, abi mani dēli ir sērfotāji.
Ja viņi zinātu, ka es te ar tevi nobildējos...
Lieliski.
Sacensībās mani visvairāk interesē galvenā balva.
Seši. Esi izdarījis? Seši.
Seši.
Nav šaubu, ka Italo ļoti vēlas iegūt otru pasaules čempiona titulu.
Galvenais rakstura pārbaudījums ir uzvarēt un tad mēģināt uzvarēt atkal.
Ja nākamajā vai aiznākamajā gadā neiegūsti pasaules čempiona titulu,
gandrīz ir sajūta, ka esi izgāzies.
Tas pārvēršas par dzīves apsēstību.
Viņš strādā tik intensīvi kā nekad.
Ieelpo!
Viņš saka: "Gribu vairāk, gribu vairāk. Es nepadošos."
Izstiep kājas! Seši. Nolaidies lēnām!
Ja man ir iespēja kļūt par pasaules čempionu,
varat būt droši, ka es to garām nelaidīšu.
TUVOJAS VĒTRA
AUSTRĀLIJA - KLUSAIS OKEĀNS BELLSBĪČA
BELLSBĪČA AUSTRĀLIJA
Laipni lūgti 59. sacensībās Rip Curl Pro Bellsbīčā!
Es ņemšu šos divus.
Iešu paskatīties uz jūru.
Lieliski apstākļi...
ČEMPIONĀTA POSMS 4. NO 10
...un mums prieks, ka sacensības atsākas.
Italo Ferreiram šis gads ir iesācies lēni.
Šosezon viņam vēl jāspēj iekļūt finālā...
LAI TO ZVANĪTU, IR JĀUZVAR
...un vajag augstus rezultātus, lai cīnītos par titulu.
- Joprojām ļoti mazi? - Jā, joprojām mazi.
Pirms Bellsas Italo bija 10. vietā.
Un nav ne mazāko šaubu,
ka viņš ar šo vietu ir ārkārtīgi neapmierināts.
Ja sportists nav labāko piecniekā, tad pasaules čempiona titulu neiegūs.
Domāju, ka redzēsiet viņa izmisīgo vēlmi uzvarēt.
LŪKS KENEDIJS REDAKTORS
Tiklīdz sākas paisums, apstākļi uzlabojas.
Mani sauc Markuss Kastelubers.
Esmu Italo menedžeris, treneris un viss, kas viņam vajadzīgs.
Šogad viņš tik ļoti gatavojās.
Bet no Havajām līdz šejienei
viņam ir bijušas grūtības ar pašpārliecību.
Viņš pret sevi ir ļoti prasīgs.
Sezonas sākums nebija tāds, kā gaidīju.
Tāpēc es jutos neapmierināts.
Bet vēl ir tāls ceļš ejams līdz gada beigām,
kad kvalificēsies labāko piecnieks.
Esmu gatavs izdarīt maksimumu,
lai atkal kļūtu par čempionu.
Bāc, paskaties! Ejam sērfot!
Šeit, Bellsbīčā, sāk pulcēties skatītāji.
Bellsā ir zemūdens klints. Šeit ir vairāk dziļūdens vilnis.
Tas nav vilnis, kas ir ideāls visu dienu.
Ir jāizvēlas dažādi manevri...
PRITAMO ĀRENTS GALVENAIS TIESNESIS
...lai to izsērfotu vislabāk.
Un, parādot ko īpašu, kad rodas izdevība, var iegūt daudz punktu.
Turpinājumā ceturtdaļfinālā Džeks Robinsons pret Italo Ferreiru.
Džeks šajās sacensībās ir bijis izcils.
Viņš sevi ir pieteicis pārliecinoši, un Austrālija cer uz viņa uzvaru.
Italo šogad grib iegūt otro pasaules čempiona titulu.
Domāju, ka alkas un sapnis
vienmēr būt labākajam nekad nebeidzas.
Es gribu uzvarēt vēl.
Gribu sev parādīt, ka varu sasniegto atkārtot.
CETURTDAĻFINĀLS FERREIRA PRET ROBINSONU
Aiziet! Italo.
Italo ir tik enerģisks sportists.
Braucienā es vienmēr cenšos izdarīt ko īpašu.
Varat gaidīt kaut ko traku.
Un Italo brauc.
Uzņemas lielu risku.
Viņam priekšā liela sekcija.
Izskatās, ka viņš to grib pievārēt.
Izbrauc. Paskatieties uz to sekciju!
Caur galotni. Izdodas.
Tagad iespaidīgs nobeigums, pagrieziens un finišs. Kārtībā.
Sarauj!
Italo, 7,1. Atkal esi vadībā.
Ceturtā līdera maiņa šajā braucienā. Atlikušas septiņarpus minūtes.
Rezultāti joprojām ir līdzīgi.
Cik šie puiši ir tuvu!
Viņi trāpa viens otram ar katru vēzienu.
Pretinieka atrašanās tik tuvu Italo nokaitinās.
Izskatās, ka priekšējā pozīcijā ir Italo.
Izmantojot prioritāti, viņš Robinsonam šo vilni atņems.
Italo ir ļoti pašpārliecināts.
Gatavs izdarīt pēdējo manevru.
Paliek kājās. Ferreiram pārliecinošs sniegums.
Trīsdesmit sekundes. Tā būs pēdējā iespēja.
Viņš skatās uz šo.
Vai viņš brauks? Viņš airējas. Aiziet!
Džeks Robinsons. Liela sekcija.
No apakšas uz augšu. Griezieni pa lielu, atvērtu sienu.
Uzbrauc vertikāli. Apmetas otrādi.
Pieci, četri, trīs, divi, viens.
- Tiesneši skatās uz abiem... - Kas par dueli!
Šis pēdējais vilnis varētu izšķirt ceturtdaļfināla iznākumu.
Tātad mums jāgaida divi rezultāti.
Italo punkti un Džeka punkti.
Protams.
Otro vilni tu izbrauci ļoti labi.
Malacis.
TIESNEŠU TELPA
Labi. Ķeramies pie darba!
Galvenais ir labs ātrums, lieli, tīri pagriezieni.
Labi. Jums jāpieņem svarīgi lēmumi.
Tiesnešiem ir daudz, ko apsvērt.
Paldies, vecīt.
Punkti vēl nav paziņoti.
Rezultāti ir līdzīgi.
Par pēdējo melnajam, Italo, ir 6,7.
Par pēdējo sarkanajam, Džekam Robo, - 7,0.
Uzvar Džeks Robo.
Italo no sacensības izkrīt. Rezultāti ir ārkārtīgi līdzīgi.
Velns parāvis!
Tiešām, brāl.
Tiesneši ir maitas.
SPORTISTU SKAPĪŠI
Kāpēc par to vilni bija vairāk punktu?
- Varam noskatīties dueli... - Jā.
...bet nezinu, vai tas jāpadara par mediju šovu.
Ja gribi to izskatīt,
varam izskatīt, bet nepārvērtīsim to...
- Vienmēr ir viens un tas pats. - Nē, nav.
- Vienmēr tas pats. - Tā nav, Italo.
Tās ir sērfošanas sacensības,
- un mēs salīdzinām viļņus. - Zinu. Jā.
Kā viņš var būt labāks? Kā? Zemi pagriezieni.
Viens zems pagrieziens, tad otrs. Kā?
- Jā, tos salīdzināja ar tavējiem. - Tas ir tādēļ.
Tādēļ, ka viņš ir austrālietis. Beidziet!
Beidz!
Kas jūs esat? Jūs ar mani nedrīkstat runāt.
- Viņa treneris. - Tad izejiet ārā!
- Viņa treneris. - Jā, nu...
- Atvediet Italo, un mēs to izrunāsim. - Vienmēr ir viens un tas pats.
Tiešām? Viņš ir pasaules čempions, guvis daudz uzvaru.
- Kāpēc sakāt "vienmēr"? - Kā?
Atvediet viņu šurp, un mēs to izrunāsim. Jums jāiet prom.
Es saprotu, ka cilvēki ir vīlušies
un grib izgāzt dusmas, lai parādītu, ka ar rezultātu nav apmierināti.
Bet tā nedrīkst darīt, jo kāda sportista bēdāšanās vai dusmošanās
nedrīkst ietekmēt mūsu lēmumus.
Tiesneši ir pieraduši redzēt, ka Italo sērfo vienā stilā.
Bet sliktāka veida viļņos viņš nevar izdarīt milzīgu lēcienu.
Nevar izdarīt milzīgu pagriezienu.
Viņi salīdzina Italo ar Italo.
Viņi nesalīdzina Italo ar pārējiem konkurentiem.
Mūsu uzdevums ir salīdzināt viļņus, kas tiek sērfoti tajā brīdī.
Mēs nevērtējam sniegumu, kas viņiem ir bijis pagātnē.
Italo domāja, ka ir izdarījis pietiekami, bet tas bija ļoti līdzīgs brauciens.
Daudzos braucienos rezultāti atšķiras par nepilnu punktu.
Individuālajos sporta veidos tā gadās:
sportistam rodas sajūta, ka viņu salīdzina ar viņu pašu.
Viņam ir tiesības būt sarūgtinātam, bet, manuprāt, veids, kā viņš to izpauž,
tomēr nenāk par labu viņa karjerai.
Tiesnešiem ir tiesības pateikt, kas ir laba un slikta sērfošana.
Viņiem ir liela vara.
PSL ČEMPIONĀTA TURNĪRA RANGA TABULA
Nezināju, ka jau esi saģērbies.
Pusdienas drīz būs gatavas.
Tas brīdis Bellsā Italo bija diezgan slikts.
Italo ir jāsaprot, ka ir pilnīgs stulbums domāt,
ka nav ko atkal kāpt uz augšu, jo tas neko nemainīs.
Ir jāmainās pašam un jāpielāgojas.
Viņš uz sevi izdara lielu spiedienu.
Un, ja sacensībās nav gūta uzvara, spiediens pastiprinās.
Vai tu raizējies?
O, jā. Ļoti.
Viņa lielākais pretinieks ir prāts,
tāpēc reizēm viņš kļūst neapmierināts.
Ir ļoti, ļoti bīstami iestrēgt
tajā domāšanas procesā: "Tiesneši mani ienīst."
MIKS FENINGS 3X PASAULES ČEMPIONS
Jo sportists vēl nav sācis airēties, kad jau cenšas kādam kaut ko pierādīt,
lai gan vajadzētu tikai iet ūdenī un sērfot.
Kad cīnāmies no sirds, emocijas ir spēcīgas.
Tomēr domāju, ka nevienam nevajadzētu sist skapīti, lauzt dēļus.
Tas nerāda labu piemēru, bet reizēm vajag sapurināšanu.
Ziniet: "Ei, tev jāpievēršas sērfošanai."
ENSINITASA KALIFORNIJA
RED BULL PIEDĀVĀ THE CURIOUS TALES OF ITALO FERREIRA
- Sveiks, vecīt! - Kā iet?
Labi?
Apsveicu!
- Paldies. - Laipni lūgts Ensinitasā!
- Sveiki! - Jā, jā.
Ei! Kā iet?
Italo, nobildēsimies šeit!
- Jā. - Paldies. Ir.
Šī ir dokumentālā filma. Jūs kaut ko uzzināsiet.
Jūs aizraus sērfošana.
Ja esat līdzīgi man, jūs gribēsiet sērfot kā Italo
un dzīvot kā Italo.
Viņš ir diezgan foršs čalis.
Kas to būtu domājis, ka pasaules čempions varētu nākt
no Ziemeļbrazīlijas piekrastes.
Augstākā līmeņa sērfotājs.
Kad atskatos pagātnē,
mani pārņem emocijas.
Tas čempionāts likās tik dabisks.
Es biju laimīgs, un viss vienkārši plūda...
Nebija spiediena uzvarēt.
Man vajadzētu atgriezties laikā, lai atrastu to 2019. gada Italo Ferreiru.
Es to veltu savai vecmāmiņai.
Reiz viņa man teica, lai to daru. Es tā arī darīju.
Velns, man uzmetās zosāda.
Italo!
Paldies. Tas bija labi.
- Paldies, vecīt. Jā, paldies. - Lai veicas!
Man bija iespēja būt pasaules čempionam.
Taču, kad ir sasniegts tik augsts mērķis,
citi rezultāti gandarījumu nesniedz.
Tagad es cīnos, lai paliktu virsotnē.
DIENVIDĀFRIKA
DŽEFRISBEJA
ČEMPIONĀTA POSMS 9. NO 10
Cīņa par iekļūšanu PSL fināla piecniekā turpinās šeit, devītajā posmā,
Corona Open J-Bay.
Viļņi kļūst lielāki. Burtiski ar katru nākamo vilni.
Tur ir viss. Tuneļi.
Neko vairāk nevarētu vēlēties.
Šorīt ir liela viļņošanās.
Šajā braucienā viļņi ir vēl lielāki nekā iepriekšējā.
Vispirms nodomāju: "Ak dievs! Paskat, kas par vilni!
Sasodīts!"
Džeibejā drīkst tā domāt.
Izskatās, ka Filipe Toledo, kurš ranga tabulā ir pašā augšā,
tajā dzeltenajā krekliņā jūtas ļoti ērti.
Grifins Kolapinto, kurš šogad uzvarējis divos posmos,
ir ļoti koncentrējies uz fināla piecnieku.
Mums ir vēl divi izcili sērfotāji.
2019. gada pasaules čempions
Italo Ferreira sacentīsies ar veterānu Netu Jangu, kurš vēl aizvien ir bīstams.
1. KĀRTA FERREIRA PRET JANGU
Italo šogad ir skaļi paudis
neapmierinātību ar saviem rezultātiem,
ņemot vērā, ka viņš īsti nav bijis uz pjedestāla.
Italo sāk.
Neticams mugurpuses grieziens.
Manuprāt, viens no riskantākajiem, ko esam redzējuši.
Viņu apņem vilnis. Vai viņš no tā tiks laukā?
- Un viņš atkal parādās. Turpina. - Ārprāts.
- Ceļā uz iespaidīgu rezultātu. - Ārprāts, ārprāts.
Izcila sērfošana.
Ir saskaitīti Italo punkti.
Rezultāts ir 9,17.
- Deviņi punkti. - Jā.
Viņa sniegums bija nevainojams.
Un ir sajūta, Pīt,
ka viņa motivācija ir tiešām sākusi pieņemties spēkā.
Hei, nulle, nulle, nulle, nulle!
Šodien viņš sāka just prieku.
Viņš it kā kļuva apņēmīgāks.
Tas ir labi, jo viņš redz un atceras, cik stiprs viņš ir.
Man ir jāpriecājas, jo sniegums bija labs.
Viss notika dabiski.
Ja viņš jūtas laimīgs, viņš uzveiks jebkuru.
Viņš to tikko pierādīja.
Viņš labprāt finišētu finālā vai pusfinālā.
Jo tas garantētu vairāk punktu PSL fināla piecniekam.
Tā ir iespēja tikt pie laba rezultāta un nostiprināt manu vārdu finālā.
Un esmu par sevi ļoti pārliecināts un šim izaicinājumam gatavs.
Italo nevienā posmā nav uzvarējis, taču cīnās ceturtdaļfinālos, pusfinālos.
ROZIJA HODŽA BIJUSĪ SĒRFOTĀJA
Nav šaubu - viņam ir iespēja iekļūt fināla piecniekā.
Vēlreiz labrīt no Dienvidāfrikas austrumu raga,
kur notiks sacensības Corona Open J-Bay.
Sievietēm, kas cenšas iekļūt fināla piecniekā, uz spēles ir likts daudz.
Karisa Mora, kas punktu ziņā šogad ir bijusi vadībā, apgriežas galotnē.
Viņa jau oficiāli ir fināla piecniekā.
Malacis, Sisa. Ak dievs! Cik traks brauciens!
Džoana Defeja veic ļoti iespaidīgus manevrus.
Viņa tik skaisti traucas pa vilni
kā karsts nazis pa sviestu.
Tu esi ieguvusi vietu Rip Curl PSL finālā...
- Ak dievs! Nevar būt! - ...septembrī Lovertrestlsā.
Ak dievs!
Es to nezināju. Tas ir diezgan forši.
HENESIJA
Sievietēm divas vietas būtībā ir aizpildītas.
Atlikušas vēl tikai trīs.
Vietas sieviešu rangā var mainīties ļoti, ļoti ātri.
Tatjana tabulā ir kāpusi uz augšu
un ieņem trešo pozīciju.
Ceturtā un piektā pasaulē - Stefa Gilmora un Brisa Henesija.
O, jā, mīļie. Tas kļūst ļoti aizraujoši.
Ar nepacietību gaidu, kad redzēšu, kuras iekļūs fināla piecniekā.
- Jā. Paldies... - Bija grūti, bet tu brauci tik labi.
Vīriešu pusē - paskatieties uz šo salikumu!
Italo pret Kanou Igaraši.
Kanoa klauvē pie labāko piecnieka durvīm.
Tik svarīgs brauciens, lai kvalificētos fināla piecniekam.
Tev izdosies.
Nedod viņam atelpu, labi?
- Jā. Jā. - Ja ir atelpa, viņam sanāk labāk.
Neatkāpies no viņa! Uzspied, ja? Nedod atelpu!
Kanoa sērfo ļoti labi, ļoti spēcīgi.
Viņš var izdarīt jebko jebkādos viļņos.
Bet es nevaru ļaut pretiniekam man blakus ūdenī justies komfortabli.
Nevienā brīdī.
Interesanti redzēt, kur pēc katra posma ir Italo.
Mūsu mērķi noteikti ir vienādi - iekļūt labāko piecniekā.
Es gribu viņu uzvarēt.
IGARAŠI
CETURTDAĻFINĀLS
FERREIRA PRET IGARAŠI
Šķiet, Italo iesildās cīņai par otro pasaules čempiona titulu.
Otro ceturtdaļfinālu atklāj Kanoa Igaraši.
Skaists loks, un tad izmanto atliecienu.
Šis ir lielisks vilnis.
Viņš ir iekšpusē, vilnis kļūst lielāks.
Vēl viens skaists pagrieziens ar atliecienu.
Tiešām tīra sērfošana.
Lūk - 7,1.
Un tas nostiprina viņa pozīciju.
Tagad Italo.
Mazliet sagrīļojas, bet turpina.
Uzbrauc galotnē.
Ak kungs!
Liela kļūda. Kritiens no galotnes.
Ak, Jēzu, mans Kungs!
Jā, labi. Italo klibo pa pludmali.
Noteikti sāp. Vispār viņš ir saķēris savu gurnu un muguru.
Jā. Patiesībā neizskatās labi.
Tas tiešām varētu kaitēt viņa izredzēm palikt fināla piecniekā.
Bāc!
Palaidiet, lūdzu! Palaidiet!
Palaidiet, lūdzu!
- Vai asas sāpes? - Tās... Sāpes kā...
Tā.
Kārtīgi sasprindzini dupsi! Dibenu.
Tā. Šis palīdzēs, ei!
Viņš teica, ka medikamenti jau iedarbojas,
jo tavi vitālie rādītāji un pulss iet uz leju, saproti?
Varbūt gribi ūdeni vai ko citu?
Nē?
Tu esi klints!
Šodien gribu izdarīt visu iespējamo.
MOR, rentgenu,
- visu, ko varam izdarīt... - Jā, jā.
...jo mēs esam tuvu kvalifikācijai labāko piecniekā.
Negribu, ka viņa stāvoklis saasinās.
- Kļūst vēl sliktāks. - Nē.
- Tad labāk, lai viņš sērfo nākamgad... - Jā.
...ja tas ir kaut kas tiešām slikts.
- Labi. - Mums viņš jānogādā Portelizabetā,
kur ir datortomogrāfs, MR,
un es nokārtošu, ka viņš tiek aparātā uzreiz.
Tās bija stipras sāpes, kādas nebiju jutis.
Vienmēr jau iedomājamies sliktāko.
Beigās man nākas samaksāt,
jo vienmēr izdzenu sevi līdz maksimālajai robežai.
ZVANS ITALO MĀTEI
Otrajā vilnī viņš nokrita un laikam savainoja muguru.
Laikam radās sāpīgs pietūkums, jo viņš nespēja pakustēties.
Tagad cenšos sarunāt visus iespējamos izmeklējumus,
lai noskaidrotu diagnozi.
Tagad viss ir Dieva rokās.
Sliktāks brīdis traumai nevarēja būt.
Šobrīd viņš ir labāko piecniekā, bet tas joprojām var mainīties.
Lai iekļūtu finālā, Italo jāiegūst vairāk punktu.
Ja viņš uz Taiti nebrauc, tad no labāko piecnieka izkrīt.
PSL ČEMPIONĀTA TURNĪRA RANGA TABULA
AUSTRĀLIJA KLUSAIS OKEĀNS
TAITI
TEAHUPOO TAITI
PĒC TRĪS NEDĒĻĀM
Vai jūs jau izbraucāt ar laivu?
Gan redzēsiet, cik tur ir bailīgi...
Tiešām bīstami.
Kādā ziņā bīstami? Tur...
Ja izvēlēsies nepareizo, tas viss reizē sabruks.
- Traki. - Pamēģiniet!
- Varētu vēl izdoties. Ir tīrs. - Labi, pamēģināsim.
Uz redzīti!
Tas ir viens no biedējošākiem viļņiem, kādā esmu sērfojusi, jo tas vienkārši ir...
Tas ir liels, tuneli veidojošs vilnis uz sekla rifa.
Tas ir ļoti spēcīgs, un sekas var būt visādas.
Atklāti sakot, tur vajag nervus.
Ak dievs!
SARKANAIS BRĪDINĀJUMS, 2022. G.
Varu aprakstīt savus kritienus Teahupoo.
Tas ir kā ielīst veļasmašīnā un ieslēgt centrifūgu uz maksimumu.
OUENS RAITS 2019. G. TAHITI PRO UZVARĒTĀJS
Un iedomājieties, cik ātri jūs tur grieztos.
Tu esi laivā.
Visapkārt ir laivas, cilvēki ir stāvā sajūsmā.
20 metru attālumā ir vilnis.
Ir tā, it kā okeāns pār to rifu vienkārši pārlocītos.
Sērfotāji, kas sērfo uz dzīvību un nāvi. Otra tāda šova nav.
DROŠĪBAS INSTRUKTĀŽA
Prognoze liecina, ka tuvojas vētra.
Vietējie saka: var būt trīsmetrīgi viļņi.
Tātad sievietes atkal sacenšas Taiti.
Pirmā reize 16 gadu laikā, kad sievietēm ir tāda iespēja.
Domāju, ka daudzas dalībnieces jutīs lielu uztraukumu.
TAILERE RAITA 7. RANGĀ
Pret šo vilni ir jāattiecas ar saprātīgu respektu.
- Jautā! - Tas vilnis tiešām ir spēcīgs un bīstams...
KARISA MORA 1. RANGĀ
...un sekas var būt visādas.
Kādi noteikumi būtu jāievēro...
STEFANIJA GILMORA 4. RANGĀ
...lai būtu drošībā?
TATJANA VESTONE-VEBA 3. RANGĀ
Laiks, kad jūs varēs savākt, var būt pāris sekundes.
Izstiepiet roku uz augšu, jo glābējs brauks garām,
- satvers sērfotāju zem sevis... - Jā.
...un mazliet piespiedīs ar savu svaru, lai jūs noturētu uz plosta.
Tāpēc ir jābūt gatavībā.
Tādās vietās kā Taiti
galvenais ir apņēmība un spars, un drosme
doties iekšā visbīstamākajā situācijā tunelī.
Ja esi gatavs sērfot ekstrēmos apstākļos
un esi gatavs saņemt tos smagos belzienus
un varbūt izbraukt labāko tuneli mūžā,
tad, iespējams, sasniegsi to rezultātu, ko vēlies, un...
un būsi tajā fināla piecniekā Trestlsā.
Tātad uz spēles ir likts daudz, un tad parasti
cilvēks ir gatavs pacensties.
Bāc, tie ir pamatīgi.
2019. gadā
te bija vieni no lielākajiem viļņiem, kādos esmu sērfojis.
Divarpus līdz trīs metrus augsti.
Jā, tie bija diezgan augsti.
Man bija bail.
Bet, ja viļņi ir pārāk lieli, ir bail. Tie ir bīstami.
Nevaru pakustināt roku.
Braucot uz Taiti, es biju bažīgs,
jo muguras traumas ir jāsadziedē.
Sērfot nedrīkst.
Bet viņam jāsacenšas, lai paliktu tajā fināla piecniekā
un kvalificētos finālam.
Ja viņš kaut ko ir apņēmies, viņš dara.
Sāpes viņu neuztrauc.
Svētā Marija, svētais Jēzu!
Sveiki, priekšniek!
Kad ieradāties Taiti...
BENS ĪSTVUDS HIROPRAKTIĶIS
...jutāties diezgan labi,
bet muguras lejasdaļā tomēr bija diskomforts?
Jā. Ārsts teica, ka es vēl kādas trīs nedēļas šīs sāpes jutīšu,
bet man esot jācenšas tās ignorēt.
It kā nedomāt par tām
un vienkārši sērfot. Bet pēc sērf... Pēc brauciena
- man šeit ļoti sāp. - Jā.
Jā, joprojām...
Kad man ir kāda trauma, es cenšos sāpes ignorēt.
Cenšos nedomāt par to, kas mani varētu apdraudēt.
Jā, esmu pret sevi ļoti prasīgs.
Tas man liek būt disciplinētam.
Tie ir brīži, kad es sevi pārvaru.
Neatkarīgi no situācijas man joprojām ir spēks turpināt.
ČEMPIONĀTA POSMS 10. NO 10
Dzinēji ir iedarbināti šeit, ceļa galā,
kur notiek Outerknown Tahiti Pro.
Ak dievs!
Aplūkosim, kāda šobrīd ir situācija ar PSL fināla piecnieku.
Filipe Toledo, Džeks Robinsons jau ir nostiprinājuši savu vietu
labāko piecniekā, bet Italo Ferreiram par to jāpacīnās.
Tagad Italo Ferreira centīsies izvairīties no izslēgšanas.
Italo Ferreiram tiešām būs jāpapūlas,
jo viņš atgriežas pēc traumas. Tad nu redzēsim, kā viņam ies.
IZSLĒGŠANAS KĀRTA
FERREIRA PRET ANDRĒ
Šis viņam ir ļoti svarīgs brīdis.
Spriežot pēc tā, kas zināms, trauma, no kuras viņam jāatkopjas, ir nelāga.
Pārsteidzoši, ka viņš ir atpakaļ un sacenšas.
Man vienmēr ir jāsērfo augstākajā līmenī
neatkarīgi no tā, vai man ir trauma vai nav.
Jo pretiniekam manis nebūs žēl.
Tāpēc es nedrīkstu izrādīt vājumu.
Un izskatās, ka nāk lieli viļņi.
Nu mēs redzam kaut kādu darbību.
Vai viņš šo ņems?
Viņš sāk. Ir piecēlies kājās.
Italo Ferreira to izdara atkal.
Viņš par to būs priecīgs.
Tieši uz to viņš cerēja - izrauties vadībā.
Sāku domāt, kur varētu būt Džadsons.
- Džadsons Andrē... - Viņš ir tur.
...izbrauc laukā.
Italo Ferreira atkal ir kājās un brauc.
Un tieši iekšā vēl vienā lielā bedrē.
2019. gada pasaules čempions stāv stalti.
Džadsonam par pēdējo vilni - 8 punkti.
Arī Italo dabūja 8 punktus.
Tātad šajā braucienā rezultāti ir neticami līdzīgi.
Vadībā joprojām ir Italo.
Aiziet! Džadsons Andrē atbild.
Gaidām kaut ko iespaidīgu,
redzot Džadsonu iebraucam lielā sekcijā...
zem viļņa.
Izbrauc laukā.
Ak dievs!
Džadsonam Andrē daudz punktu. Viņam ir 9.
Jā, 9.
- Ko tagad iesākt? - Daudzi...
Italo sāk apjaust realitāti,
ka tiks izslēgts, ja šajā braucienā neuzvarēs.
Viņš grib atbildēt, bet viļņi ir noplakuši.
Atlikusi minūte un 20 sekundes.
Italo Ferreira cenšas izbēgt no izslēgšanas.
Pieci, četri, trīs, divi, viens.
Italo Ferreiram pietrūkst laika.
Italo, vari sniegt interviju?
Pēc notikušā no manis gaida uzvaru.
Ir prasības, ir spiediens.
Bet beigās visu izšķir cipari.
Vai ir pietiekami daudz punktu, lai kvalificētos.
Man vajag brīnumu, lai iekļūtu finālā.
Sacensības turpinās.
Pienākusi kārta vīriešu un sieviešu finālam.
Kā izskatās labāko piecnieks?
Sieviešu pusē Tailere Raita ir izslēgta.
Viņai sezona ir beigusies.
Viss. Sezona galā, un tas ir... Jā. Es tur neko nevaru darīt.
Tatjana Vestone-Veba ir ieņēmusi vietu PSL fināla piecniekā.
Man prieks par kvalificēšanos finālam.
Mēs esam Teahupoo, un te ir skaisti, un sievietes ir atgriezušās,
un šis ir lielisks laiks.
Septiņkārtējā pasaules čempione Stefanija Gilmora
arī nostiprinājusi savu vietu finālā
un šogad cer iegūt astoto titulu.
Priecājos, ka tieku uz Loversu,
jo pērn es tur izgāzos
un gribu pamēģināt vēlreiz.
Gribu redzēt, vai varu uzvarēt kaut vienā braucienā,
un, protams, labprāt tiktu līdz finālam,
lai varētu cīnīties ar Karisu.
PSL ČEMPIONĀTA TURNĪRA RANGA TABULA
Un vīriešu pusē tagad būs ļoti svarīgs brauciens.
Tā tik ir spriedze!
Ja Grifins šajā braucienā zaudēs, tad Italo tiks oficiāli apstiprināts
ceturtajā vietā PSL fināla piecniekā.
Es tur gribētu redzēt abus, jo domāju, ka abi būtu...
cienīgi cīnīties par titulu Loversā, bet redzēsim, kas notiks.
Situācija ir smaga. Tas ir smagi.
Likās, ka man pēc grūta gada ceļojums beidzies.
Kad zaudēju Džadsonam, es visu atstāju Dieva rokās.
Vai Grifins Kolapinto finišēs reizē ar beigu signālu?
Viņam vajag tikai 5,94 punktus. Gaidīsim tiesnešu lēmumu.
Sarkanajam par pēdējo ir 5,63.
Ak nē! Nepietiek.
Italo Ferreira ir nostiprinājis savu vietu fināla piecniekā,
un mēs viņu redzēsim Rip Curl PSL finālā.
- Tas bija traki? Tas pēdējais vilnis. - Bija traki.
Tas pēdējais vilnis bija vairāk nekā ideāls.
Jā, noteikti.
- Ideāli ir tikai divi. - Jā. Skaidrs.
Bet, ei, pagaidi! Manuprāt, ir stulbi, ka Grifins netika,
bet apsveicu, Italo.
Paldies.
Apsveicu, vecīt.
- Malacis. - Paldies. Traks gads.
Jā, šis ir bijis traks gads.
Paldies dievam, varēšu
sacensties finālā kā viens no pieciem gada labākajiem sērfotājiem
un varēšu cīnīties par pasaules čempiona titulu.
Italo nav bijis labākais gads,
lai gan viņš ir iekļuvis labāko piecniekā.
Tika līdz ar nagiem.
Viņam ir bijušas traumas, un viņš nav labākajā formā,
bet tas ir Italo Ferreira Trestlsā.
Un varbūt labāko viņš ir pataupījis beigām.
Kad būšu finālā...
varēšu parādīt, kāds īsti esmu.
NĀKAMAJĀ SĒRIJĀ
Profesionālās sērfošanas svarīgākā diena.
Viss ir sagatavots Rip Curl PSL finālam.
Esmu veltījis savu dzīvi uzvarām.
Italo atsperīgi uzlec gaisā, veic pilnu apgriezienu.
Perfekti.
VESTONE-VEBA
Lai uzvarētu, vajag dažus labus braucienus,
tāpēc tas šķiet paveicams.
Es tikai gribu doties ūdenī un izdarīt visu, ko spēju.
Es sāku no apakšas, tāpēc nebūs viegli.
Zinu, ka man ir lemts iegūt pasaules čempiona titulu.
Tas ir galējais mērķis gada beigās.
Pērn finālā es izdarīju visu, bet finišēju otrais.
Man galvenais ir iegūt pasaules čempiona titulu.
Tulkojusi Aija Apse